**KONKURS PËR FILM TË METRAZHIT TË GJATË – ARTISTIK (mbi 60 minuta)**

**Ref. Nr. QKK 01/2024**

Qendra Kinematografike e Kosovës, në bazë të nenit 14 të Ligjit Nr. 08/L-202 për Kinematografinë dhe Rregullores (MKRS) Nr. 02/2023 për konkurset dhe mbështetjen financiare të veprave filmike dhe audiovizuale shpall:

**Thirrje për aplikim për subvencionim të projekteve kinematografike të filmit të gjatë artistik**

**KRITERET PËR PJESËMARRJE**

Të drejtë aplikimi kanë:

1. **Personat juridikë, vendas ose të huaj**, të regjistruar në Kosovë si subjekte biznesi për prodhimin e filmit dhe të regjistruar në QKK.
2. **Projektet që përmbushin kriteret për mbështetje financiare**, të përcaktuara në këtë konkurs.

**DOKUMENTACIONI I NEVOJSHËM**

**Aplikimi bëhet online në linkun: [www.qkk-rks.com](http://www.qkk-rks.com). Dokumentet e aplikimit duhet te jene ne gjuhe zyrtare dhe ne gjuhen angleze. Dokumentet e kerkuara jane:**

1. **Testi i Kulturës**
2. **Sinopsisi**
3. **Tritmenti**
4. **Skenari**
5. **Koncepti regjisorial:** Përshkrimi i vizionit artistik dhe qasjes së regjisorit.
6. **Komunikimi vizual:** Dorëzimi i një "vizual moodboard" për të paraqitur stilin estetik të filmit.
7. **CV dhe portfolio i autorëve kryesorë** (regjisor, skenarist, producent).
8. **Referencat profesionale:** Dy filma të shkurtër ose një të gjatë nga regjisori dhe dy filma të shkurtër ose një të gjatë nga producenti (linqe aktive).
9. **Buxheti i detajuar dhe plani i financimit**, Përfshirë shpenzimet e pritshme dhe burimet e financimit shtesë (bashkëfinancime ose grante të tjera).
10. **Strategjia e distribucionit:** Planifikimi për shfaqjen kombëtare dhe ndërkombëtare, përfshirë pjesëmarrjen në festivale, shfaqjet në TV dhe platforma tjera etj.
11. **Deklarata e qellimit (Letter of Intent):** Nga bashkëprodhues, shpërndarës ose partnerë strategjikë (nëse ka)
12. **Dëshmi e regjistrimit të kompanisë filmike në QKK.**
13. **Dëshmia e pagesës së tarifës së aplikimit** (100 EUR).
14. **Dokumente të tjera relevante**: p.sh., marrëveshje bashkëpunimi, konfirmim financimi, etj. (nëse ka)

**KUFIZIMET NË PJESËMARRJE**

1. Projektet që kanë filluar xhirimet nuk pranohen.
2. Nuk pranohen projekte që janë refuzuar tri herë në konkurset e mëparshme.
3. Subjektet me vonesa të pajustifikuara në projektet e mbështetura më parë nga QKK nuk kualifikohen.
4. Aplikuesi mund të paraqesë deri në **3 projekte** brenda konkursit.

**DATAT DHE PROCESI I APLIKIMIT**

Konkursi është i hapur nga **12.12.2024 deri më 12.01.2025.**

* **Mënyra e aplikimit:** Online në platformën zyrtare të QKK.
* **Shënim:** Dokumentacioni që nuk dorëzohet në formatin e kërkuar rezulton në skualifikim.

**Vërejtje** - referuar Ligjit për parandalimin e konfliktit të interesit: punëtorët e Ministrisë së Kulturës, Rinisë dhe Sportit dhe institucioneve vartëse të saj, nuk kanë të drejtë aplikimi në Konkurs.